kardosdrur/scandi-wiki huggingface dataset:
Friederich von Koss

Friederich (Frederik) von Koss (18. marts 1701 på Solberg i Skedsmo – 9. maj 1782 i Bergen) var en dansk-norsk officer, bror til Christian von Koss.

Han var søn af Johan Christoph von Koss (født 1668), en meklenborgsk adelsmand, der som ung var kommet til Norge, siden i en række år havde tjent i Frankrig (Royal Danois) og der ægtet Marie Josepha de Butcher (død 1724 i Hoff i Jarlsberg), datter af en parlamentsråd i Lille. Han blev 1718 sekondløjtnant ved 2. Vesterlenske Regiment og 1724 premierløjtnant. 1729 kom han som kaptajn til 1. Vesterlenske Regiment og fik her karakter som major 1740, oberstløjtnant 1754 (anciennitet fra 1749) og oberst 1760 (anciennitet fra 1750). 1762 gik han til Holsten og Mecklenburg i spidsen for en kombineret norsk grenaderbataljon og blev efter hjemkomsten 1763 chef for 2. Bergenhusiske Regiment; 1765 kommandant på Bergenhus, 1768 generalmajor og 1781 generalløjtnant. Han døde ugift i Bergen 9. maj 1782.

Kilder 
 H.W. Harbou, "Friederich von Koss", i: C.F. Bricka (red.), Dansk Biografisk Lexikon, København: Gyldendal 1887-1905.
 Genealog. Nachr. v. d. adel. Fam. v. Koss, 1789.

Friederich
Personer i Dansk Biografisk Leksikon
Danskere i 1700-tallet
Generalløjtnanter fra Danmark
Washington County (Minnesota)

Washington County er et amt i den amerikanske delstat Minnesota. Amtet ligger i den østlige del af delstaten og grænser op til Chisago County i nord, Dakota County i syd, Ramsey County i vest og mod Anoka County i nordvest. Amtet grænser også op til delstaten Wisconsin i øst.

Washington totale areal er 1.096 km² hvoraf 81 km² er vand. I 2010 havde amtet 238.136 indbyggere. Amtets administrativecentrum ligger i byen Stillwater.

Amtet blev grundlagt i 1849 og har fået sit navn efter USAs første præsident, George Washington.

Personer fra Washington County

Robert Brown, politiker i delstats-senatet († 2020)
Denis McDonough (1969-), politiker i Regeringen Joe Biden

Counties i Minnesota
Glenstrup Sø

Glenstrup Sø er en ca. 4,5 km lang sø, beliggende i en tunneldal ca. 5 km syd for Hobro, og parallelt med Mariager Fjord. Den er med 384 ha den 3. største sø i Nordjylland (efter Lund Fjord i Vejlerne og Vilsted Sø), og med en dybde på op til næsten 31 meter en af landets dybeste. Den har tilløb fra Østerkær Bæk, og mange kilder rundt langs bredderne. Dn har afløb mod vest til Kongsvad Å, som er et tilløb til Skals Å.
 
Søen er som en del af Skals Å-systemet en del af Natura 2000-område nr. 30 Lovns Bredning, Hjarbæk Fjord og Skals Ådal.

På bakken mod syd grundlagde Benediktinerordenen i slutningen af 1000-tallet et kloster i Glenstrup. Klosteret hvis beliggenhed man ikke kender, blev nedlagt i midten af 1400-tallet efter i en periode at have tilhørt Birgittinerklosteret i Mariager.

100 meter nord for Glenstrup Kirke, ned mod søen springer den vandrige Marekilde (eller Mariekilde) der var helligkilde i middelalderen, og på markerne
ned mod søen afholdtes frem til 1552 et årligt kildemarked.

Vest for Marekilde springer en anden helligkilde: Torekilde (eller
Thorekilde); Thore er et navn der også kendes fra 2 runesten fra egnen.

Undersøgelse 
Københavns Universitet har i et projekt omkring Glenstrup Sø lavet en undersøgelse om konsekvensern og muligheder ved at holde op med at dyrke lavbundsjord. Den konkluderer at det er samfundsøkonomisk fornuftigt at holde op med at dyrke lavbundsjorder. Det er et projekt, som ikke har et specifikt klimasigte, men som i højere grad handler om at skabe bedre vilkår for både natur, miljø og landbrug og landdistrikter.

Eksterne kilder og henvisninger 

 Om søen på naturturist.dk
 Danmarks Søer, Søerne i Nordjyllands og Viborg Amter, af Thorkild Høy m.fl. 

Søer i Mariagerfjord Kommune
Ryo Miyaichi

Ryo Miyaichi (født 14. december 1992) er en japansk fodboldspiller, der har spillet for Arsenal F.C. siden 2010, men som ved udgangen af januar 2012, blev udlejet til Bolton Wanderes. Her skal han spille for resten af sæsonen 2011-12.

Boltons manager Owen Coyle, er overordentlig tilfreds med den lånte spiller, og ville egentlig gerne have ham permanent på holdet.

Kilder

Eksterne henvisninger

Fodboldspillere fra Japan
To lys på et bord

"To lys på et bord" er en dansk evergreen.
Versionen med Otto Brandenburg anses for en af de bedste danske popsange.
Musikken er skrevet af Bjarne Hoyer og teksten af Ida From, der byggede den op om talrækken: et, to, tre osv.

"To lys på et bord" deltog i dansk Melodi Grand Prix 1960, men blev besynderligt nok tildelt en sidsteplads af dommerjuryen.
Den solgte mange tusinde plader og lå længe på hitlisten,
og blev 44 år efter omtalt som "den måske mest vellykkede af alle danske melodigrandprixmelodier".
I 1999 udtalte Thomas Helmig "Personligt mener jeg, at "To lys på et bord" og "Glemmer du, så husker jeg" er de to bedste sange, der skrevet herhjemme".

Brandenburgs version er en sang i AB-format efter en kort instrumental introduktion.
I den første gennemgang af A-stykket synger Brandenburg "To lys på et bord...". A-stykket gentages umiddelbart nu med teksten "En ond parodi..", og derefter synges B-stykket Hvordan er det sket...?"
Efter denne præsentation af hele teksten gentages A-stykket med teksten "To lys på et bord..." hvorefter A-stykket spilles uden sang to gange. Derefter falder Brandenburg igen ind med en gentagelse af B-stykket.
Til slut anvendes "grand-prix-tricket", hvor der transponeres en halv tone op og A-stykket med "To lys på et bord..." synges.
Afslutningen er en gentagelse af sidste linje af verset med "To lys på et bord..."

"To lys på et bord" er fortolket af Nikolaj Nørlund.
En engelsk version af sangen indgik som et fremtrædende element i Joachim Backs Oscar-vindende kortfilm The New Tenants''.

Sangen er på Kulturministeriets kulturkanon under "12 evergreens".

Henvisninger 

Sange fra 1960
Sange fra Dansk Melodi Grand Prix
Sange fra Danmark
Kulturkanonen
Wright County (Minnesota)

Wright County er et county i den amerikanske delstat Minnesota. Wright County ligger i de centrale dele af delstaten og grænser op til Sherburne County i nordøst, Hennepin County i øst, Carver County i sydøst, McLeod County i sydvest, Meeker County i vest og mod Stearns County i nordvest.

Wright Countys totale areal er 1.850 km², hvoraf 139 km² er vand. I 2000 havde Wright County 89.986 indbyggere. Det administrative ligger i byen Buffalo.

Amtet har fået sit navn efter politikeren Silas Wright.
 

Counties i Minnesota
Burgundisk (sprog)

Burgundisk er et uddødt østgermansk sprog, som blev talt af burgundere i Burgund i sydøstlige Gallien så sent som i 400-tallet e.Kr.

Man ved ikke meget om sproget. En del egennavne på burgundere er nedskrevet, og en del dialektord som stadig benyttes i området, synes at være afledt fra oldtidens burgundiske sprog, men det er ofte vanskeligt at skille disse ord fra germanske ord af anden oprindelse, og uanset hvad er de moderne ord sjældent egnede til at give information om det gamle sprog. Der er en del spekulation om, hvilken indflydelse germansk-burgundisk havde på moderne frankoprovençalske dialekter i Burgund efter det franske kongedømme underlagde sig provinsen.

Østgermanske sprog
Uddøde germanske sprog
Vitalkapacitet

Vitalkapacitet er den maksimale mængde luft, der kan udåndes efter en maksimal indånding.

Vitalkapaciteten måles i liter og er primært bestemt af individets højde (idet volumen er proportional med højden i tredje potens), men er dog er ca. 10% mindre hos kvinder end hos mænd med samme højde og den mindskes med alderen. Træning burde ikke kunne ændre ved vitalkapaciteten, da lungestørrelsen er arveligt betinget. Veltrænede personer har dog alligevel større vitalkapacitet, da de muskler, sener og led der medvirker til vejrtrækningen godt kan trænes.

Referencer 

Sport
Åndedrætssystemet
Whispers in the Dark

Whispers in the Dark er en amerikansk thriller fra 1992 om en psykiater, hvis hvis patients kæreste måske kan være en seriemorder. Medvirkende i filmen er Annabella Sciorra, Jamey Sheridan, Alan Alda, Jill Clayburgh, John Leguizamo og Anthony LaPaglia. Filmen blev udgivet af Paramount Pictures den 7. august 1992. Den blev nomineret til en Razzie Award for Alan Alda som Værste mandlige birolle.

Medvirkende 
 Annabella Sciorra – Ann Hecker
 Jamey Sheridan – Doug McDowell
 Anthony LaPaglia – Det. Morgenstern
 Jill Clayburgh – Sarah Green
 John Leguizamo – Fast Johnny C.
 Deborah Unger – Eve Abergray
 Alan Alda – Leo Green
 Anthony Heald – Paul
 Jacqueline Brookes – Mrs. McDowell
 Gene Canfield – Billy O'Meara
 Joe Badalucco – Undercover Cop
 Bo Dietl – Detective Ditali

Eksterne henvisninger 
 

Amerikanske film fra 1992
Engelsksprogede film
Thrillerfilm fra USA
Københavns seksdagesløb

Københavns seksdagesløb er et seksdagesløb, som siden 1934 i perioder er afviklet én gang årligt i København. Ballerup Super Arena har lagt gulv til løbet siden 2005. Løbene indtil da blev primært kørt i  Forum, dog blev løbet i 1998 kørt i Brøndby Hallen. Løbene i 2020 og 2021 blev aflyst grundet Coronaviruspandemien.

Par nummer syv er løbets "danske par" og er ofte forhåndsfavoritter.

Siden 2013 har den forhenværende cykelrytter Michael Sandstød stået som ejer og arrangør af løbet. Han overtog det fra den mangeårige ejer Henrik Elmgreen, som siden 1985 havde arrangeret løbet.

Den australske rytter Danny Clark er den mest vindende rytter med otte sejre mellem 1978 til 1995.

Vindere

Ryttere med flest sejre 

Efter den 57. udgave af løbet blev afgjort i februar 2019, har 61 ryttere vundet løbet, og fordelt de 114 øverste pladser på podiet siden den første udgave blev kørt i 1934.

* opdateret efter løbet 2019

Vindere efter nation 
Til og med løbet i februar 2019 har der været 114 pladser øverst på podiet i de 57 udgaver af Københavns seksdagesløb, med vindere fra 11 nationer. 14 gange har et rent dansk par vundet løbet som par nummer syv, begyndende med Kay Werner Nielsen og Evan Klamers sejr i 1955.

* opdateret efter løbet 2019

Podieplaceringer efter år

Litteratur 
 Henrik Elmgreen: Historien om Det Københavnske 6-dagesløb (HE Cycling ApS, 2012)

Se også 
 Seksdagesløbet i Herning
 Seksdagesløbet i Aarhus

Referencer

Eksterne henvisninger 
 Løbets officielle hjemmeside på 6dageslob.dk

Cykelløb i Danmark
Etableret i 1934
Seksdagesløb
Sport i Ballerup
Seksdagesløb
Medlemmer af den 11. Saeima

Medlemmerne af den 11. Saeima er medtaget på nedenstående liste over indvalgte medlemmer af det lettiske parlament Saeimas 11. samling.

Medlemmer af den 11. Saeima

Eksterne henvisninger 
 Saeimas hjemmeside 

Letlands politik
Ånnsjön

Ånnsjön er en sø i det vestlige Jämtland mellem Storlien og Åre. Søen har et areal på 59 kvadratkilometer og er i princippet cirkelrund. Dets største dyb er på 34 meter og søen ligger totalt 525 m.o.h. Ånnsjön har et meget rigt fugleliv, og ved søen ligger Ånnsjöns fågelstation, hvor der forskes i fugleliv.

Ånnsjöbygden 
Et stort antal levn fra stenalderen er blevet fundet i området, først og fremmest omkring Bunnerviken. I dag ligger et par landsbyer og gårde ved Ånnsjön. Ånn, Klocka og Landverk ligger ved søens nordlige bredder. Ved den sydvestlige ligger Handöl, kendt for sin teglstensfabrik, mens Bränna og Bunnerviken ligger ved de sydlige bredder.

Søer i Sverige
Jämtlands län
Prinsesse Estelle af Sverige

Prinsesse Estelle af Sverige (Estelle Silvia Ewa Mary; født 23. februar 2012 i Solna, Sverige) er svensk prinsesse og hertuginde af Östergötland. Hun er datter af kronprinsesse Victoria af Sverige og prins Daniel af Sverige. Hun er nr. 2 i arvefølgen til den svenske trone efter sin mor og før sin lillebror, prins Oscar.

Fødsel, navngivning og dåb 

Den nye prinsesse kom til verden på Karolinska Universitetssjukhuset i Solna. Ved fødslen kl. 04.26 var hun 51 cm lang og vejede 3280 gram. Fødslen blev traditionen tro markeret med salut fra Skeppsholmen i Stockholm kl. 12.

Den 24. februar offentliggjorde statschefen (kong Carl 16. Gustav af Sverige) hendes navne og titel som hertuginde på et statsrådsmøde på Stockholm Slot

Prinsesse Estelle blev døbt i Slottskyrkan i Stockholm den 22. maj 2012 kl. 12. Hun blev døbt af ærkebiskoppen af Uppsala, Anders Wejryd.

Prinsesse Estelle har fem faddere :
 Kong Willem-Alexander af Nederlandene
 Kronprins Haakon af Norge
 Kronprinsesse Mary af Danmark
 Prins Carl Philip af Sverige
 Anna Westling Söderström, prins Daniels søster.

Navne 
 Estelle. Estelle Bernadotte var gift med prinsessens slægtning grev Folke Bernadotte.
 Silvia er hendes mormors navn.
 Ewa er hendes farmors navn.
 Mary er hendes fadder  kronprinsesse Marys navn.

Uddannelse 
Den 25. august 2014 begyndte prinsesse Estelle førskole på Äventyret førskole i Danderyd Kommune i Stockholm.
Hun begyndte på Campus Manila Skole i september 2018.

Titler, ordner og dekorationer 
Hendes kongelige højhed Prinsesse Estelle af Sverige, hertuginde af Östergötland.

Svenske ordner og dekorationer 
  Medlem og Kommandør af Royal Academy.Maj:ts orden (Serafimerorden) Beregnet ud fra fødslen, men fik insignier ved sin dåb (23. februar 2012)
  Konung Carl XVI Gustafs jubileumsminnestecken II (15 september 2013)

Anetavle

Referencer 

Huset Bernadotte
Prinsesser fra Sverige
Hertuginder af Östergötland
Kallsjön

Kallsjön er en sø i Åre kommun i Jämtlands län i det nordlige Sverige, umiddelbart nord for Åreskutan. Kallsjön, der siden begyndelsen af 1940'erne reguleres i forbindelse med produktion af vandkraft, har et areal på 156 kvadratkilometer, er 134 meter dybt og er Sveriges ottendemest volumiøse sø med 6,1 milliarder kubikmeter vand.

Etymologi 
Navnet udspringer sandsynligvis af den lokale dialekts ord for mand. Søens oprindelige navn (Kalln) betyder dermed manden eller gutten, og har således intet med kulde () at gøre. Manden det sandsynligvis drejer sig om er en slægtning til den mytologiske gud Frø, der har givet navn til øen  Frösön i Storsjön. Kall er i dag navnet på landsbyen på søens østlige side. På søens vestlige side ligger Huså, som frem til begyndelsen af det 20. århundrede var mineby. Ved søens sydlige ende ligger landsbyen Bonäshamn. Søen har sit udløb i den sydlige ende og det flyder via Järpströmmen til kommunens hovedby Järpen, hvor det ender i søen Liten, der også er en del af Indalsälven.

Jämtlands län
Søer i Sverige
Kim Wagner

Kim Wagner er en dansk sanger, sangskriver og musiker. Han er bedst kendt for sin deltagelse i sangkonkurrencen Voice - Danmarks største stemme på TV 2, hvor han vandt en pladekontrakt med Universal Music i februar 2012. Efterfølgende udgav han singlen "The Song, Oh!", som han havde skrevet i samarbejde med Bo Christensen, Tom Lindby og Dan Hougesen fra rockgruppen Natural Born Hippies. Singlen debuterede som nummer fem på hitlisten den 2. marts 2012.

Kim Wagner har arbejdet som professionel musiker siden han blev student. Han har spillet og arbejdet sammen med navne som Big Fat Snake, Back to Back, Nikolaj Steen, Sanne Salomonsen, Erann DD, Martin Brygmann og D-A-D. I november 1999 udgav han sit debutalbum All I Ever Wanted på EMI.

Diskografi

Album 
 All I Ever Wanted (1999)
 Universe Outside This World (2012)

Singler 
 "Praying for Rain" (1999)
 "All I Ever Wanted" (1999)
 "Free" (1999)
 "The Song, Oh!" (2012)

Kilder

Eksterne henvisninger 
 Kim Wagner  på hjemmesiden for Voice - Danmarks største stemme

Tjek fødselsår
Sangere fra Danmark
Sangskrivere fra Danmark
Musikere fra Danmark
Dansksprogede forfattere fra Danmark
Austin & Ally

Austin & Ally er en amerikansk komedieserie om en dreng ved navn Austin Moon (spillet af Ross Lynch), som drømmer om at blive en rockstjerne. Serien sendes på Disney Channel.  Der er i alt blevet lavet fire sæsoner. Sidste afsnit af programmet blev sendt i USA den 10. januar 2016.

Handling 

Ally (spillet af Laura Marano) er en genert pige, der arbejder i sin fars musikbutik. Hendes veninde, Trish, får konstant nye jobs, og kommer på besøg hver gang.

Et andet sted i Miami, drømmer Austin om at blive musiker – rockstjerne for at være helt præcis. Han kan synge, og sammen med vennen Dez (spillet af Calum Worthy), indspiller han musikvideoer, der bliver lagt ud på internettet.

En dag hører Austin Ally synge en sang, hun selv har skrevet, og glemmer hvor han har den fra. Han går ud fra at den bare kom til ham, så indspiller både sang og musikvideo, der også bliver lagt på internettet. Kort efter får hans sang stor opmærksomhed, men Ally er blevet sur, fordi han stjal hendes sang. For at redde sin karriere som musiker, inviterer Austin Ally til at være makker. "Du er en genert sangskriver, jeg er en sanger, der elsker at stå på scenen. Vi er det perfekte par!", som Austin siger, og Ally tager imod tilbuddet. Trish (spillet af Raini Rodriguez) bliver derefter gjort til manager.

Personer 
Austin Moon (Ross Lynch) er en udadvendt og social sanger, der sammen med vennen Dez, indspiller musikvideoer, der lægges på internettet. Han elsker at synge, og har slet ikke noget imod at stå på en scene – hvilket er en god kombination, når man gerne vil være rockstjerne.

Ally Dawson (Laura Marano) er en genert sangskriver, som overvandt sin frygt da hun sang sangen med Austin (Ross Lynch) You Can Come to Me. Hun arbejder i sin fars musikbutik. Hun har det lidt svært med Austin i starten, specielt fordi han stjal hendes sang, men hun accepterer hans makkeransøgning. Hun er også bedste venner med Trish.

Trish (Raini Rodriguez) er Allys bedste ven. Hun får konstant nye jobs, og besøger Ally, når hun burde være på arbejde. Hun synes det er fedt at hendes bedste veninde skal være makker med Austin Moon – og hun er allerede fan af ham – i modsætning til Ally. Men hun skal også lige blive venner med Dez. Hun er desuden Austins manager.

Dez (Calum Worthy) er Austins bedste ven. Han er lidt nørdet, og han har en rygsæk med alverdens ting i. Det er også ham, der sørger for sceneopsætning, og ikke mindst ham, der instruerer og filmer til Austins musikvideoer. Han er lidt skør.

Sange i Austin & Ally 
 "Double take"
 "Can't Do It Without You (Austin & Ally Main Title)"
 "Break Down the Walls"
 "Illusion"
 "Not a Love Song"
 "I Think About You"
 "The Way That You Do"
 "It's Me It's You"
 "Na Na Na (The Summer Song)"
 "Heart Beat"
 "Better Together" 
 "What Do I Have to Do?"
 "Crazy 4 U"
 "A Billion Hits"
 "Heard It on the Radio"
 "Steal Your Heart"
 "Upside Down"
 "Chasin' The Beat of My Heart"
 "Parachute"
 "Superhero"
 "I Think About You"
 "Better Together"

Eksterne henvisninger 
 Officiel hjemmeside 
 

Tv-serier fra Disney
Nickoline Skifter Andersen

Nickoline Skifter Andersen (født 1998) er en dansk atlet som er tidligere medlem af AK Delta Slagelse, men nu medlem af Sparta atletik og løb

Nickoline Skifter Andersen vandt som 14-årig bronze ved DM på 200 meter-inde 2012, hun blev dermed en af de yngste medaljetagere ved DM i atletik nogensinde.

Nickoline Skifter Andersens far Michael Skifter Andersen var flere gange dansk mester i længdespring.

Danske mesterskaber 
  2012 200 meter-inde 26,89 sek
  2017 Syvkamp 4.662 point
  2019 Syvkamp 4.792 point
  2020 Femkamp - inde 3.689 point
  2020 Kuglestød-inde 13,01 m

Eksterne henvisninger 
 Statletik.dk – Nickoline Skifter Andersen

Sprintere fra Danmark
Atleter fra AK Delta Slagelse
Jesper

Jesper er et drengenavn, en dansk afledning af det tyske navn Jaspar med samme oprindelse som Kasper, se dette.

I 1960-80’erne var Jesper et modenavn i Danmark, men faldt derefter i popularitet.

Kendte personer med navnet 
 Jesper Asholt, dansk skuespiller.
 Jesper Bank, dansk sejlsportsmand.
Jesper Christensen, dansk skuespiller.
 Jesper Christiansen, dansk fodboldspiller (målmand).
 Jesper Ewald, dansk forfatter og journalist.
 Jesper Grønkjær, dansk fodboldspiller.
 Jesper Jensen, dansk forfatter.
 Jesper Juhl, dansk stand-up komiker.
 Jesper Klein, dansk skuespiller.
 Jesper Langballe, dansk præst og politiker.
 Jesper Langberg, dansk skuespiller.
 Jesper Lohmann, dansk skuespiller.
 Jesper Skibby, dansk cykelrytter.
 Jesper Steinmetz, dansk studievært og korrespondent.
 Jesper Theilgaard, dansk meteorolog.
 Jesper Tvede, dansk arkitekt.
 Jesper Olsen, dansk fodboldspiller
 Jesper Zuschlag, dansk skuespiller

Navnet anvendt i fiktion 
 Jesper er navnet på en af de tre røvere i Folk og røvere i Kardemomme by af Thorbjørn Egner.
 Jesper Fårekylling er navnet på en figur i Pinocchio af Carlo Collodi.

Noter 

Drengenavne
Sweet Silence Studios

Sweet Silence Studios er et dansk pladestudie, der blev åbnet i 1976 af lydteknikeren og produceren Freddy Hansson, der tidligere havde været tekniker i Rosenberg-studiet. Senere blev hans medhjælper Flemming Rasmussen medejer, og fra sidst i 90'erne drev Rasmussen studiet alene.

Sweet Silence blev fra starten et meget benyttet studie blandt danske rockmusikere, og ifølge Politikens Dansk Rock Leksikon fra 2002 havde det i anden halvdel af 1970'erne nærmest monopol på indspilning af dansk rock. I 1980'erne blev det tilmed internationalt kendt, da bl.a. Metallica indspillede to af deres plader dér, Ride The Lightning (1984) og Master Of Puppets (1986), begge produceret af Flemming Rasmussen. 

Rainbow indspillede to album i 80èrne på Strandlodsvej, med bl.a. Ritche Blackmore  som også dannede Deep Purple. 

Oprindelig var studiet placeret på Strandlodsvej, Amager, men i slutningen af 90'erne blev det pga. nedrivningsplaner flyttet til Njalsgade på Islands Brygge. I 2008 måtte det imidlertid lukke helt, da også bygningen i Njalsgade skulle rives ned.

Den første sang, der blev indspillet i Sweet Silence Studios, var "Hva' gør vi nu, lille du" med Gasolin'. Indspilningen foregik den 17. april 1976.

Sweet Silence genåbnede i april 2014 i Helsingør, som en del af Musikkens Hus i Murergade, under navnet Sweet Silence North, men lukkede igen i december 2017.

I Januar 2018 flyttede studiet tilbage til København i Bandhotel SV, og åbnede med Søren Berlev’s Rock Hotel d. 12 februar 2018 og stadigvæk med Flemming Rasmussen ved roret.

Kilder 

Pladestudier
Etableret i 1976
Ophørt i 2008
Islands Brygge